ਕਸ਼ਮੀਰ ਪਹੁੰਚੇ ਯੂਰਪੀ ਸੰਸਦ ਮੈਂਬਰ: ਭਾਰਤੀ ਸੰਸਦ ਦੇ ਵਿਰੋਧੀ ਧਿਰ ਨੂੰ ਵੀ ਕਸ਼ਮੀਰ ਆਉਣ ਦਿਓ\n27 ਮੈਂਬਰਾਂ ਦਾ ਇਹ ਵਫ਼ਦ ਮੰਗਲਵਾਰ ਨੂੰ ਸ਼੍ਰੀਨਗਰ, ਕਸ਼ਮੀਰ ਦਾ ਦੌਰਾ ਕਰਨ ਲਈ ਪਹੁੰਚਿਆ ਤੇ ਦੋ ਦਿਨ ਉੱਥੇ ਦੇ ਪ੍ਰਸ਼ਾਸਨ ਤੇ ਸਥਾਨਕ ਲੋਕਾਂ ਨਾਲ ਗੱਲਬਾਤ ਕੀਤੀ। 

End of YouTube post, 1

ਕਸ਼ਮੀਰ ਦੇ ਦੌਰੇ ਤੋਂ ਪਹਿਲਾਂ ਉਨ੍ਹਾਂ ਨੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨਾਲ ਵੀ ਮੁਲਾਕਾਤ ਕੀਤੀ ਸੀ ਤੇ ਫਿਰ ਕਸ਼ਮੀਰ ਜਾ ਕੇ ਹਾਲਾਤ ਦਾ ਜ਼ਾਇਜਾ ਲਿਆ।  

ਹਾਲਾਂਕਿ ਇਹ ਦੌਰਾ ਅਣ-ਅਧਿਕਾਰਤ ਸੀ ਪਰ ਇਸ ਮਗਰੋਂ ਵਫ਼ਦ ਦੇ ਕਈ ਮੈਂਬਰਾਂ ਨੇ ਆਪਣੋ-ਆਪਣੇ ਵਿਚਾਰ ਖ਼ਬਰ ਏਜੰਸੀ ਏਐੱਨਆਈ ਨਾਲ ਸਾਂਝੇ ਕੀਤੇ। 

ਇਹ ਵੀ ਪੜ੍ਹੋ:

'ਭਾਰਤੀ ਸੰਸਦ ਮੈਂਬਰਾਂ ਨੂੰ ਵੀ ਕਸ਼ਮੀਰ ਆਉਣ ਦਿਓ' 

ਜਰਮਨੀ ਤੋਂ ਯੂਰਪੀ ਸੰਸਦ ਮੈਂਬਰ, ਨਿਕੋਲਾ ਫ਼ੈਸਟ ਨੇ ਕਿਹਾ, "ਜੇ ਤੁਸੀਂ ਯੂਰਪੀ ਸੰਸਦ ਦੇ ਮੈਂਬਰਾਂ ਨੂੰ ਇੱਥੇ ਆਉਣ ਦਿੰਦੇ ਹੋ ਤਾਂ ਤੁਹਾਨੂੰ ਦੇਸ ਦੀਆਂ ਵਿਰੋਧੀ ਧਿਰ ਦੀਆਂ ਸਿਆਸੀ ਪਾਰਟੀਆਂ ਦੇ ਆਗੂਆਂ ਨੂੰ ਵੀ ਆਉਣ ਦੇਣਾ ਚਾਹੀਦਾ ਹੈ। ਇੱਥੇ ਇੱਕ ਤਰ੍ਹਾਂ ਦਾ ਅਸੰਤੁਲਨ ਬਣਿਆ ਹੋਇਆ ਹੈ ਇਸ ਲਈ ਇਹ ਜ਼ਰੂਰੀ ਹੈ ਕਿ ਭਾਰਤ ਦੇ ਬਾਕੀ ਸਿਆਸਤਨਦਾਨਾਂ ਨੂੰ ਵੀ ਕਸ਼ਮੀਰ ਆਉਣ ਦਾ ਮੌਕਾ ਦੇਣਾ ਚਾਹੀਦਾ ਹੈ।"

"ਕਸ਼ਮੀਰ ਆਉਣ ਤੋਂ ਪਹਿਲਾਂ ਵੀ ਮੈਂ ਕਈ ਸਾਲਾਂ ਤੋਂ ਕਸ਼ਮੀਰ ਬਾਰੇ ਪੜ੍ਹਦਾ ਆ ਰਿਹਾ ਹਾਂ ਕਿਉਂਕਿ ਕਸ਼ਮੀਰ ਇਸ ਖੇਤਰ ਦਾ ਇੱਕ ਭੱਖਦਾ ਮੁੱਦਾ ਰਿਹਾ ਹੈ। ਅੱਤਵਾਦ ਸਿਰਫ਼ ਦੋ ਦੇਸਾਂ ਦਾ ਮੁੱਦਾ ਨਹੀਂ ਸਗੋਂ ਸਾਰੀ ਦੁਨੀਆਂ ਦੀ ਸਮੱਸਿਆ ਹੈ। ਕਸ਼ਮੀਰ ਬਾਰੇ ਪਤਾ ਹੋਣਾ ਜ਼ਰੂਰੀ ਹੈ ਕਿਉਂਕਿ ਇੱਥੇ ਸੁਰੱਖਿਆ ਦਾ ਮੁੱਦਾ ਅਜੇ ਵੀ ਤਣਾਅਪੂਰਨ ਹੈ। ਮੈਨੂੰ ਉਮੀਦ ਹੈ ਕਿ ਇਸ ਦਾ ਹੱਲ ਨਿਕਲ ਜਾਵੇਗਾ।"

ਹੱਲ ਨਿਕਲਣ ਦੀ ਆਸ 

ਪੋਲੈਂਡ ਤੋਂ ਯੂਰਪੀ ਸੰਸਦ ਮੈਂਬਰ ਕੋਸਮਾ ਜ਼ੋਤੋਵਸਕੀ ਨੇ ਕਿਹਾ, "ਇੱਥੋਂ ਦੇ ਹਾਲਾਤ ਬਹੁਤ ਹੀ ਜਟਿਲ ਬਣੇ ਹੋਏ ਹਨ ਭਾਵੇਂ ਉਹ ਰਾਜਨੀਤਿਕ ਹੋਣ ਜਾਂ ਫਿਰ ਸਮਾਜਿਕ। ਸਾਨੂੰ ਪਤਾ ਹੈ ਕਿ ਇਸ ਦੀ ਸ਼ੁਰੂਆਤ ਬਹੁਤ ਸਾਲ ਪਹਿਲਾਂ ਹੋ ਗਈ ਸੀ। ਸਰਕਾਰ ਇਸ ਸਮੱਸਿਆ ਦਾ ਹੱਲ ਕੱਢਣ ਦੀ ਕੋਸ਼ਿਸ਼ ਕਰ ਰਹੀ ਸੀ ਤੇ ਮੈਨੂੰ ਉਮੀਦ ਹੈ ਕਿ ਉਹ ਇਸ ਵਿੱਚ ਕਾਮਯਾਬ ਹੋਣਗੇ।

ਪੋਲੈਂਡ ਤੋਂ ਯੂਰਪੀ ਸੰਸਦ ਮੈਂਬਰ ਕੋਸਮਾ ਜ਼ੋਤੋਵਸਕੀ

ਥੋੜਾ ਜਿਹਾ ਅੰਦਾਜ਼ਾ ਲੱਗਿਆ

ਫਰਾਂਸ ਤੋਂ ਆਏ ਯੂਰਪੀ ਸੰਸਦ ਮੈਂਬਰ ਤਿਏਰੀ ਮਾਰੀਆਨੀ ਨੇ ਕਿਹਾ, "ਇਸ ਸਥਿਤੀ ਬਾਰੇ ਮੇਰਾ ਅਨੁਭਵ ਘੱਟ ਹੈ ਪਰ ਇਸ ਨਾਲ ਹਾਲਾਤ ਬਾਰੇ ਕੁਝ ਪਤਾ ਲਗਿਆ ਹੈ। ਸਾਨੂੰ ਕਸ਼ਮੀਰ ਵਿੱਚ ਫੌਜ ਦੇ ਪ੍ਰਬੰਧਾਂ ਬਾਰੇ ਦੱਸਿਆ ਗਿਆ। ਫਿਰ ਸਾਨੂੰ ਪ੍ਰਸ਼ਾਸਨ ਵੱਲੋਂ ਹੋਰ ਹਾਲਾਤ ਬਾਰੇ ਵੀ ਦੱਸਿਆ ਗਿਆ ਜਿਵੇਂ ਪੁਲਿਸ, ਸਕੂਲ...।"

ਫਰਾਂਸ ਤੋਂ ਆਏ ਯੂਰਪੀ ਸੰਸਦ ਮੈਂਬਰ, ਤਿਏਰੀ ਮਾਰੀਆਨੀ।

"ਇਸ ਤੋਂ ਇਲਾਵਾ ਸਾਨੂੰ ਕਸ਼ਮੀਰੀਆਂ ਨੂੰ ਵੀ ਮਿਲਣ ਦਾ ਮੌਕਾ ਮਿਲਿਆ ਜੋ ਕੁਝ ਸੰਗਠਨਾਂ ਦੇ ਮੈਂਬਰ ਸਨ। ਉਨ੍ਹਾਂ ਦੇ ਹਾਲਾਤਾਂ ਤੇ ਪਰਿਵਾਰਾਂ ਬਾਰੇ ਪਤਾ ਲੱਗਿਆ। ਹਾਲਾਂਕਿ ਇਹ ਸਭ ਕਾਫ਼ੀ ਨਹੀਂ ਹੈ ਪਰ ਇਸ ਨਾਲ ਥੋੜ੍ਹਾ ਅੰਦਾਜ਼ਾ ਲੱਗ ਗਿਆ।" 

"ਮੈਨੂੰ ਲੱਗਦਾ ਹੈ ਕਿ ਅੱਤਵਾਦ ਕਸ਼ਮੀਰ ਦੀ ਸਮੱਸਿਆ ਹੈ। ਇਹ ਭਾਰਤ ਦੀ ਬਹੁਤ ਹੀ ਵਧੀਆ ਥਾਂ ਹੈ ਤੇ ਇੱਥੇ...\n\ntl;dr:
ਯੂਰਪੀ ਮੁਲਕਾਂ ਦੇ ਕੁਝ ਸੰਸਦ ਮੈਂਬਰਾਂ ਦਾ ਵਫ਼ਦ ਭਾਰਤ-ਸ਼ਾਸਿਤ ਕਸ਼ਮੀਰ ਦੇ ਦੌਰੇ ਉੱਤੇ ਆਇਆ ਹੋਇਆ ਸੀ। ਭਾਵੇਂ ਕਿ ਭਾਰਤ ਸਰਕਾਰ ਇਸ ਨੂੰ ਗ਼ੈਰ ਸਰਕਾਰੀ ਦੌਰਾ ਦੱਸ ਰਹੀ ਹੈ ਪਰ ਇਸ ਦਾ ਸਾਰ ਪ੍ਰਬੰਧ ਸਰਕਾਰ ਨੇ ਹੀ ਕੀਤਾ ਹੈ।